**Ministru kabineta rīkojuma projekta „Par civilā eksperta dalības laika pagarināšanu Eiropas Drošības un sadarbības organizācijas speciālajā novērošanas misijā Ukrainā”**

 **sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 8.punkts, kas nosaka, ka, ņemot vērā civilā eksperta un izvirzošās institūcijas lūgumu, Ministru kabinets ar atsevišķu rīkojumu var pagarināt civilā eksperta dalības laiku starptautiskajā misijā. Ministru kabineta 2014.gada 25.marta sēdes protokollēmuma Nr.18 36.§ 3. un 4.punkts. Eiropas Drošības un sadarbības organizācijas (EDSO) speciālās novērošanas misijas Ukrainā Cilvēkresursu departamenta 2017. gada 8. marta lūgums pagarināt civilā eksperta Māra Bružas darbības termiņu līdz 2018. gada 31. martam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | EDSO Pastāvīgā padome 2014.gada 21.martā pieņēma lēmumu Nr.1117 par EDSO speciālās novērošanas misijas Ukrainā izvēršanu uz sešu mēnešu darbības termiņu (līdz 2014.gada 21.septembrim) ar iespēju to pagarināt, kam būtu nepieciešams jauns EDSO Pastāvīgās padomes lēmums.**MK 2017.gada 21.februārī apstiprināja informatīvo ziņojumu “Par Latvijas civilo ekspertu dalību starptautiskajās misijās un operācijās 2017.-2019. gadā,”** kā arī tika konceptuāli atbalstīta līdz **15** civilo ekspertu nosūtīšanu dalībai EDSO speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (prot.**Nr.9,** **41.§).**Šobrīd minētajā EDSO misijā piedalās seši civilie eksperti no Latvijas. EDSO Pastāvīgā padome **2017.gada 16.martā** pieņēma lēmumu **Nr.1246** par EDSO speciālās novērošanas misijas Ukrainā darbības pagarināšanu uz laiku līdz **2018.** gada 31. martam. Ar MK 2015.gada 4.jūnija rīkojumu Nr.293 dalībai EDSO speciālajā novērošanas misijā Ukrainā uz laiku no 2015.gada 7.jūnija līdz 2016.gada 31.martam tika nosūtīts civilais eksperts Māris Bruža.Ar MK 2016.gada 29. marta rīkojumu Nr.231 dalībai EDSO speciālajā novērošanas misijā Ukrainā tiek pagarināts civilā eksperta Māra Bružas darbības laiks misijā līdz 2017.gada 31.martam.Ņemot vērā minēto, Aizsardzības ministrija lūdz pagarināt civilā eksperta Māra Bružas dalību EDSO misijā Ukrainā līdz 2018.gada 31.martam.**Eksperts brīvprātīgi ir izteicis lūgumu pagarināt dalību EDSO misijā Ukrainā līdz 2018.gada 31.martam.**Ekspertam, kas darbojas EDSO speciālajā novērošanas misijā Ukrainā, EDSO izmaksās dienas naudu *(board and lodging allowance*) 125 euro apmērā, no kuras ekspertam būs jāsedz uzturēšanās izdevumus. Dalības laikā starptautiskajā misijā ekspertam tiks saglabāts noteiktais atalgojums.  |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Atalgojums un veselības apdrošināšanas izmaksas tiks segtasAizsardzības ministrijai piešķirtajiem valsts budžeta līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Māri Bružu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV, V, VI sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

Mārtinš Spūlis

Martins.Spulis@mod.gov.lv

tel. 67335230